लुईस सोफिया नाम की एक 23 वर्षीय युवती को चिल्लाने और घरेलू विमान की शान्ति को भंग करने के आरोप में गिरफ्तार किया गया था, बिना कोई देरी किये केंद्र सरकार पर हमला करने के इरादे से कुछ लोग इसे अभिव्यक्ति की आजादी और सार्वजनिक स्थल पर अपनी आवाज उठाने का राग अलापने लगे। रिपोर्ट्स के मुताबिक, सोफिया एक रिसर्च स्कॉलर हैं। वो विमान से घर वापस आ रही थीं और तमिलनाडु बीजेपी अध्यक्ष तमिलसाई सुंदरराजन के सीट के पीछे बैठी थीं। अचानक विमान में सोफिया ने बीजेपी के खिलाफ नारेबाजी शुरू कर दी, फासीवाद बीजेपी सरकार डाउन, डाउन के नारे लगाने लगी। विमान में सुंदरराजन ने कोई प्रतिक्रिया नहीं दी। तूतीकोरिन एयरपोर्ट पर विमान के उतरने के बाद सोफिया को पुलिस ने गिरफ्तार कर लिया और बाद में उसे जमानत पर रिहा भी कर दिया।